open-index/open-wikipedia-markdown huggingface dataset:
Arhitektuurimäss

**Arhitektuurimäss** on arhitektuurikriitikute liikumine. Liikumise eestvedaja on 2016. aasta septembris Rootsis registreeritud mittetulundusühendus Arkitekturupproret.

Ühenduse eesmärk on edendada klassikalistele arhitektuuritraditsioonidele vastavaid uusehitisi koos ümbritsevate alade parema planeerimisega ning kultuuriväärtuslike miljööde tõhustamisega. Ühingut peetakse ideoloogiliselt ja poliitiliselt sõltumatuna, kuigi see sai alguse Facebooki grupist aastal 2014. Toetajasgruppe on sarnaselt tekkinud veel Norras, Soomes, Eestis, Taanis, Saksamaal, Hollandis, Montenegros ja Iisraelis.

Liikumine tõi välja mõiste "võltsvaade", mis viitab planeeritava hoone digitaalsele renderdusele. Arvutites loodut on täpselt samalaadsena üldjuhul võimatu realiseerida. Tihti näeb valmiv hoone tegelikkuses välja hoopis teistsugune, kui visioonipildid on lubanud. Modernistlikke ja sellele järgnevate arhitektuuristiilide näiteid halvustatakse Rootsis pilaauhindadega "Kasper Kalkon-priset" ja "Sveriges vackraste nyproduktion" ning Norras pilaauhindadega "Arkitekturopprørets hederspris" ja "Grøss-medaljen".

Norrakeelne liikumine kannab nime Arkitekturopprøret.

## Viited

## Välislingid
* www.arkitekturupproret.se
* www.arkitekturopproret.no
Hassoumi Massoudou

**Hassoumi Massoudou** (sündinud 22. oktoobril 1957 Birni N'Gaourés Dosso piirkonnas) on Nigeri poliitik. Ta oli aastatel 2013–2016 Nigeri siseminister. Aastal 2016 oli ta umbes pool aastat Nigeri kaitseminister ja samal aastal sai temast Nigeri rahandusminister. 7. aprillist 2021 on ta Nigeri välisminister.

## Elulugu
Ta sündis aastal 1957 Birni N'Gaourés Dosso piirkonnas (asub Nigeri edelaosas). Ta lõpetas geoloogiainsenerina Yamoussoukros tsiviilehituse ülikooli ja sai magistrikraadi geostatistika alal École nationale supérieure des mines de Parisis. Aastatel 1982–1993 töötas ta kaevandusettevõttes Compagnie Minière d'Akouta uraanimaardlate arendamisel Nigeris.

Ta oli poliitiliselt aktiivne Nigeeria Demokraatia ja Sotsialismi Partei koosseisus, kus ta oli aastatel 1991–1995 kommunikatsioonisekretär. Kui partei 1993. aastal valitsusse astus, asus Massoudou kommunikatsiooni-, kultuuri-, noorte- ja spordiministri ametikohale, mida ta täitis 1994. aastani. 1995. aastal oli ta partei peasekretäri asetäitja.

Kui Ibrahim Baré Maïnassara 1996. aastal sõjaväelise riigipöördega võimule tuli, oli Hassoumi Massoudou, kes oli väidetavalt suurepärane kõneleja, üks tema otsekohesemaid vastaseid. Ta arreteeriti ja piinati hukkamiste imiteerimise teel. Ta vabastati süüdistust esitamata. Ibrahim Baré Maïnassara valitsemise ajal töötas ta sõltumatu konsultandina Ibrahim Baré Maïnassara valitsusajal, mis kestis aastani 1999. Pärast riigipea surma oli ta üleminekuparlamendi liige ja osales Nigeri uue põhiseaduse koostamises, mis kiideti heaks 1999. aasta rahvahääletusel. Ta valiti 1999. aasta üldvalimistel Rahvusassambleesse, kus ta töötas kuni 2004. aastani. Seal töötas ta Nigeeria Demokraatia ja Sotsialismi Partei parlamendirühma esimehena ja rahanduskomisjoni liikmena. Ta oli ka Pan-Aafrika parlamendi liige.

2005. aastast töötas ta jälle sõltumatu konsultandina. Ta oli ka Riigi majandus-, sotsiaal- ja kultuurinõukogu asepresident. Ta asus aastal 2011 Nigeeria Demokraatia ja Sotsialismi Partei parlamendi- ja presidendivalimiste kampaaniajuhi rolli, mis lõppesid tema partei ja selle presidendikandidaadi Mahamadou Issoufou võiduga. Seejärel töötas ta president Issoufou juures oma kabinetijuhina ministri auastmega. Aastatel 2013–2016 oli ta siseminister, avaliku julgeoleku, detsentraliseerimise, tolli- ja usuasjade minister. Ta on olnud ka Nigeeria Demokraatia ja Sotsialismi Partei peasekretär aastast 2014. 2016. aastal oli ta umbes pool aastat kaitseminister ja samal aastal sai temast rahandusminister. Ta vallandati 2019. aastal valitsusest pärast seda, kui ta teatas oma kavatsusest kandideerida 2021. aasta presidendivalimistel, ilma et oleks partei juhti Mohamed Bazumit sellest sammust eelnevalt teavitanud. Mohamed Bazoum võitis valimised ja tõi Hassoumi Massoudou valitsusse Nigeri välis- ja koostööministrina.

## Isiklikku
Ta on abielus ja ta on nelja lapse isa.
Basilique Notre-Dame de la Paix

**Basilique Notre-Dame de la Paix** (eesti keeles kui *Rahu Jumalema basiilika*) on 1980. aastate lõppedes Elevandiluuranniku poliitilise pealinna Yamoussoukro lähistele tarindatud sakraalehitis, mille kuppel ületab ainsana kõrguselt Vatikani keskset Püha Peetruse basiilikat.

158-meetri kõrguse kupli alla mahub teenistustel siiski Rooma südalinnast kõrguvas originaalist 2/3 vähem jumalakummardajaid. Basiilikas peetavatel liturgiatel osaleb aga tavaliselt vaid paarsada inimest. Poolast pärinevad roomakatoliku pallottiinid haldavad religioosset kompleksi, mille aastased kulutused ulatuvad 1,5 miljoni USA dollarini.

1990. aastal pühitses selle paavst Johannes Paulus II. Ta oli katoliku kiriku nimel võtnud äsjavalminud ehitise kingitusena vastu Elevandiluuranniku esimeselt presidendilt Félix Houphouët-Boignylt. Basiilika kuulub küll Yamoussoukro piiskopkonda, kuid selle piiskop tegutseb 3 km kauguselt Saint Augustine'i katedraalist.

Pühakoda, mille juurde kuulub ka 2015. aastal valminud haigla, projekteeris Liibanoni päritolu arhitekt Pierre Fakhoury.

Aafrika katoliiklastele palverännakute pühapaigaks kujunema pidanud kohta kutsuti “basiilikaks põõsas”.

## Viited

## Välislingid
*
Xisco Muñoz

**Francisco Javier Muñoz Llompart** (tuntud ka kui **Xisco Muñoz**; sündinud 5. septembril 1980 Manacoris) on Hispaania jalgpallitreener ja endine jalgpallur. Jalgpallurina mängis ta äärepoolkaitsja positsioonil.

## Jalgpallurikarjäär
Ta sündis Mallorca saarel ning alustas sealses klubiks RCD Mallorca ka klubikarjääri. 1998. aastal debüteeris ta Mallorca reservmeeskonnas Hispaania tugevuselt kolmandas liigas. 1999. aastal liitus ta Valenciaga. Pärast seda, kui ta oli mänginud ühe hooaja Valencia reservmeeskonnas ning laenul Recreativo de Huelvas (2000–2001 ja 2002–2003) ja Tenerifes (2001–2002), kuulus ta Valencia põhimeeskonda aastatel 2003–2005. Hispaania kõrgliigas mängis Xisco esmakordselt hooajal 2001/02, kui kuulus Tenerife koosseis. Hooajal 2003/04 tuli ta Valenciaga Hispaania meistriks. Lisaks võitis ta 2004. aastal Valenciaga UEFA karika ja UEFA superkarika, kuid kummaski finaalis ta pingilt platsile ei pääsenud.

Hiljem mängis Xisco Hispaania klubides Real Betis (2005–2009), Levante (2009–2011) ja Gimnàstic de Tarragona (2014–2016). Tema ainus klubi väljaspool Hispaaniat oli Gruusia klubi Thbilisi Dinamo, kus ta mängis 2011–2014.

Aastatel 1998–2001 mängis Xisco Hispaania noortekoondistes.

## Treenerikarjäär
2020. aasta augustis sai Xisco Thbilisi Dinamo peatreeneriks. Samal aastal tuli ta klubiga Gruusia meistriks.

2020. aasta detsembris sai Xisco Inglismaa klubi Watfordi peatreeneriks pärast seda, kui senine peatreener Vladimir Ivić vallandati. 2021. aasta märtsis valiti Xisco Inglismaa esiliiga kuu parimaks peatreeneriks. Samal hooajal kindlustas ta Watfordiga pääsu Inglismaa kõrgliigasse, kui liiga lõpetati teise kohaga. Xisco vallandati Watfordi peatreeneri kohalt 2021. aasta oktoobris, kui Watford paiknes Inglismaa kõrgliigas seitsme mängu järjel 15. kohal.

2021. aasta oktoobris sai ta Hispaania esiliigaklubi Huesca peatreeneriks. Hooajal 2021/22 saavutas ta Huescaga Hispaania esiliigas 13. koha.

2022. aasta oktoobris määrati Xisco Küprose kõrgliigaklubi Famagusta Anorthosise peatreeneriks kuni hooaja lõpuni, kuid ta vallandati juba kolm kuud hiljem, kui Anorthosis oli olnud võiduta viis mängu järjest.

2023. aasta juulis sai Inglismaa esiliigaklubi Sheffield Wednesday peatreeneriks. Ta tõi kaasa mitmed teised treenerid, kes olid temaga koos töötanud Watfordis.

## Saavutused
### Mängijana
;Valencia
*La Liga: 2003–04
*UEFA Cup: 2003–04
*UEFA Superkarikas: 2004

;Thbilisi Dinamo
*Gruusia kõrgliiga: 2012–13, 2013–14
*Gruusia karikas: 2012–13, 2013–14
*Gruusia superkarikas: 2014

### Peatreenerina
;Thbilisi Dinamo
*Gruusia kõrgliiga: 2020

## Viited
Semjon Ginsburg

**Semjon Ginsburg** (sündinud 14. veebruaril 1930 Vitebski oblastis) on Eesti kontrabassimängija.

Muusikaõpinguid alustas Mogiljovi laste muusikakoolis ja pärast sõjaväeteenistust Eestis, jätkas juba kontrabassimängu õppimist TRK-s, mille kontrabassiklassi lõpetas 1960. Aastal Vladimir Luhti juures.

Mängis 1957–1990 ERSO-s.

Pärast pensionile jäämist elab Iisraelis.

## Viited
Progress ja vaesus

**"Progress ja vaesus"** (originaalpealkiri "Progress and Poverty") on majandusteadlase Henry George'i raamat, mis esmakordselt avaldati 1879. aastal. 

Raamat uurib, miks vaesus kaasneb majandusliku ja tehnoloogilise progressiga ning miks majandused näitavad tsüklilist tõusu ja langust. George toetab radikaalset lahendust, mis keskendub majandusüüri kogumisele loodusvaradelt ja maakinnistutelt.

Raamat müüs mitu miljonit koopiat, saades üheks kõige rohkem müüdud raamatuks 1800. aastate lõpus. See innustas ideoloogiat, mida nüüd tuntakse kui "Georgism".
Escarpia laminata

***Escarpia laminata*** on hulkharjasusside liik sugukonnast *[[Siboglinidae]]*.

Tegemist on habeloomaga, mis on tuntud oma pikaealisuse poolest. Elutseb Mehhiko lahes *[[cold seep]]*’ides 1000–3000 meetri sügavuses. Need mereloomad elavad sageli 100–200 aasta vanuseks, kusjuures mõned neist on elanud üle 300 aasta. Võimalik, et  mõni isend on elanud ka 1000-aastaseks.

Liigi esmakirjeldus on pärit 1985. aastast Meredith Leam Jonesilt.

## Viited

## Välislingid
*Mehhiko lahe sügavusest leiti uus pretendent pikima elueaga looma tiitlile, Postimees, 18. juuli 2017
Kauksi vald (Iisaku kihelkond)

**Kauksi vald** (saksa keeles *Kaucks (Kauks)*) oli vald Virumaal Iisaku kihelkonnas. 

Vald eksisteeris 1870–1891 ja siis liideti  1891–1892 üks osa Iisaku vallaga, teine osa Tudulinna vallaga.

Valla alal asus Kauksi mõis.

## Viited

## Välislingid
*
Lamellibrachia

***Lamellibrachia*** on hulkharjasusside perekond sugukonnast *[[Siboglinidae]]*.

Tegemist on habeloomade perekonnaga, kelle esindajad  elutsevad peamiselt *[[cold seep]]*’ides, kus süsivesinikud (näiteks metaan) immitsevad merepõhjast ja kes eksisteerivad tänu sümbioosile proteobakteritega *[[Gammaproteobacteria]]*. 

Perekonna tuntuim esindaja on *[[Lamellibrachia luymesi]]*.

Perekonna esmakirjeldus on pärit 1969. aastast Michael Webbilt.

## Süstemaatika
WoRMS-i andmeil (2023. aasta juuli seisuga) kuulub perekonda 10 liiki:

**[[Lamellibrachia anaximandri]]* Southward, Andersen & Hourdez, 2011
**[[Lamellibrachia barhami]]* Webb, 1969
**[[Lamellibrachia columna]]* Southward, 1991
**[[Lamellibrachia donwalshi]]* McCowin & Rouse, 2018
**[[Lamellibrachia udigobini]]* Georgieva, Rimskaya-Korsakova, Krolenko, Van Dover, Amon, Copley, Plouviez, Ball, Wiklund & Glover, 2023
**[[Lamellibrachia juni]]* Miura & Kojima, 2006
**[[Lamellibrachia luymesi]]* van der Land & Nørrevang, 1975
**[[Lamellibrachia satsuma]]* Miura, 1997
**[[Lamellibrachia victori]]* Mañe-Garzon & Montero, 1985

## Viited

## Välislingid
Żerniki Górne

**Żerniki Górne** on küla Poolas Święty Krzyżi vojevoodkonnas Busko-Zdrój maakonnas Busko-Zdrój vallas. Żerniki Górne asub Busko-Zdrójst ligi 6 km idas ja Kielcest umbes 45 km lõunas.

## Viited
Zbludowice

**Zbludowice** küla Poolas Święty Krzyżi vojevoodkonnas Busko-Zdrój maakonnas Busko-Zdrój vallas. Zbludowice piirneb põhjas Busko-Zdrójga ja asub Kielcest ligikaudu 47 km lõunas.

## Viited
Havannapruun

**Havannapruun** (prantsuse keeles *havane*) on üks pruunidest värvitoonidest, kergelt oranžika varjundiga keskmine või helejas pruun värvus, mis on nimetatud Havanna tubaka iseloomuliku värvuse järgi. Kasutatakse eelkõige moe kontekstis..

Värvinimetus esineb Eesti 1920. ja 1930. aastate moesõnavaras , aga ka 19. sajandi lõpul Tartus asuva Vollmeri värvimistöökoja reklaamides kirjapildiga "hawanna". Tänapäeval leiab värvinimetust kunstitarvete värvuse kirjeldustes .

Havannapruun on üks karvavärvuste nimetustest kassidel ja küülikutel. See tähistab tumedamat pruuni tooni ja on kas šokolaadpruuni või kaneelpruuni sünonüüm

## Pildid

Rolling a Cuban Cigar.jpg|Sigari rullimine käsitsi


## Variatsioonid
Prantsuskeelne värvinimetuste portaal pourpre.com annab havannapruuni vasteks pruunide toonivahemiku .

Veebivärv *Havana* on bisterpruuniga sarnanev sügav tumepruun 

## Vaata ka
* Tubakapruun

## Viited
Escarpia

***Escarpia*** on hulkharjasusside perekond sugukonnast *[[Siboglinidae]]*.

Tegemist on habeloomade perekonnaga, mille esindajaid on leitud Atlandi (eelkõige Mehhiko lahes *[[cold seep]]*’ides) ja Vaikses ookeanis.

Perekonna tuntuim esindaja on *[[Escarpia laminata]]*.

Perekonna esmakirjeldus on pärit 1985. aastast Meredith Leam Jonesilt.

## Süstemaatika
Perekonda kuulub neli liiki:
**[[Escarpia laminata]]* Jones, 1985
**[[Escarpia southwardae]]* Andersen et al., 2004 
**[[Escarpia spicata]]*   Jones, 1985
**[[Escarpia tritentaculata]]*   Georgieva, Rimskaya-Korsakova, Krolenko, Van Dover, Amon, Copley, Plouviez, Ball, Wiklund & Glover, 2023

## Viited
Valkirija

**ASU-1 Valkirija** (*АСУ-1 «Валькірія»*) on Ukrainas valmistatud mehitamata õhusõiduk.

## Ajalugu
Drooni kasutati 2022. aastal sõjategevuses.

## Viited
Miilitsainspektor

**Miilitsainspektor** (vene keeles инспектор милиции) oli Nõukogude Liidu miilitsa auaste aastail 1936–1943.

Sellest kõrgem auaste oli miilitsadirektor ja madalam miilitsa vanemmajor. Talle vastasid riikliku julgeoleku 3. järgu komissar, korpusekomandör ja 1. järgu flagman.

Auaste anti järgmistele isikutele:

* 11. juuli 1936 — Sergei Župahhin (1888—1940), hukati
* 11. juuli 1936 — Mihhail Klimov (1897—?), arreteeriti ja mõisteti 10 aastaks vangi
* 11. juuli 1936 — Adam Nevernov (1895—1962)
* 21. aprill 1939 — Vladimir Moskov (1901—1960), miilitsa vanemmajor, polkovnik
* 14. märts 1940 — Aleksandr Galkin (1904—1971), 1. järgu miilitsakomissar
* 14. märts 1940 — Viktor Romantšenko (1906—1950), 2. järgu miilitsakomissar
* 17. märts 1942 — Jevgeni Gruško (1894—1955), 2. järgu miilitsakomissar
Galów

**Galów** on küla Poolas Święty Krzyżi vojevoodkonnas Busko-Zdrój maakonnas Busko-Zdrój vallas. Galów asub Busko-Zdrójst umbes 7,5 km loodes ja Kielcest ligikaudu 39 km lõunas.

## Viited
Robert Tesche

**Robert Tesche** (sündinud 27. mail 1987 Wismaris) on Saksamaa jalgpallur, kes mängib poolkaitsjana Saksamaa esiliigaklubis VfL Osnabrück.

Ta alustas klubikarjääri Saksamaa klubis Bielefeldi Arminia, millega liitus 2001. aastal. Klubi põhimeeskonnas debüteeris ta Saksamaa kõrgliigas 2007. aasta märtsis. Saksamaa kõrgliigas lõi ta esimese värava 17. mail 2008 hooaja viimases mängus Stuttgardi vastu. Pärast seda, kui Arminia hooaja 2008/09 järel Bundesligast välja langes, sõlmis Tesche 2009. aasta suvel kolmeaastase lepingu Hamburger SV-ga. Hooaja 2012/13 teises pooles oli Tesche Hamburgerist laenul teises Saksamaa kõrgliigaklubis, Düsseldorfi Fortunas.

2014. aasta augustis sõlmis Tesche lepingu Inglismaa esiliigaklubiga Nottingham Forest. Ta asus seal mängima endise klubikaaslasega Hamburgeri päevilt, Michael Manciennega. Esimese värava Inglismaa esiliigas lõi Tesche 5. oktoobril 2014 mängus Ipswich Towni vastu. Pärast seda, kui Nottingham Foresti peatreeneriks sai Stuart Pearce'i asemel Dougie Freedman, kaotas Tesche koha klubi põhikoosseisus. Seetõttu läks ta 2015. aasta märtsis kuni hooaja lõpuni laenule samasse liigasse kuuluvasse klubisse Birmingham City. Nottingham Forestis mängis Tesche veel ka hooajal 2015/16.

Pärast seda, kui tema leping Nottingham Forestiga lõppes, naasis Tesche 2016. aastal Birmingham Citysse, kellega sõlmis kolmeaastase lepingu. Hooaja alguses oli ta mõnda aega vigastusega väljas, pärast mida ei olnud tal enam kerge koosseisu pääseda.

2017. aasta augustis naasis Tesche Saksamaale, kui liitus laenulepingu alusel esiliigaklubiga VfL Bochum. 2018. aasta juulis sõlmis ta Bochumiga püsiva lepingu.

2022. aasta juunis sõlmis ta lepingu Saksamaa tugevuselt kolmandas liigas mänginud Osnabrückiga. 2023. aastal tõusis ta Osnabrückiga Saksamaa esiliigasse.

## Viited
Bejsce

**Bejsce** on küla Poolas Święty Krzyżi vojevoodkonnas Kazimierza Wielka maakonnas, Bejsce valla halduskeskus. Bejsce asub Kazimierza Wielkast ligikaudu 5 km idakagus ja Kielcest umbes 70 km lõunas.

Bejscet on esmamainitud 1063. aastal.

Külas asub 1802. aastal ehitatud uusklassitsistlikus stiilis Bejsce loss.

## Viited
Filip Mihaljević

**Filip Mihaljević** (sündinud 31. juulil 1994 Livnos) on Horvaatia kuulitõukaja.

Ta võitis 2013. aasta juunioride Euroopa meistrivõistlustel Rietis hõbemedali. 2015. aasta Euroopa U23 meistrivõistlustel Tallinnas võitis ta kuldmedali.

Mihaljević tegi täiskasvanute tiitlivõistluste debüüdi 2016. aasta sisemaailmameistrivõistlustel Portlandis, kui võitis tulemusega 20.97 Tomas Walshi ja Andrei Gagi järel pronksmedali.

2019. aasta maailmameistrivõistlustel Dohas pääses ta finaali ja sai tulemusega 20.48 11. koha.

2021. aasta Euroopa sisemeistrivõistlustel võitis ta tulemusega 21.31 pronksmedali.

2022. aasta Euroopa meistrivõistlustel Münchenis tuli ta Euroopa meistriks tulemusega 21.88, edestades serblast Armin Sinančevići ja tšehhi Tomáš Staněkit. Maailmameistrivõistlustel Eugene'is sai ta 21.82-ga 6. koha.

2024. aasta Euroopa meistrivõistlustel Roomas võitis Mihaljević Leonardo Fabbri järel hõbemedali tulemusega 21.20.

Mihaljevići isiklik rekord kuulitõukes on **21.94**, mis on püstitatud 5. juunil 2021 Karlovacis. Sisetingimustes on tema isiklik rekord **21.84**, mis on püstitatud 27. veebruaril 2020 Belgradis. Mõlemad tulemused on ka Horvaatia rekordid. Kettaheites on tema isiklik rekord 2017. aastal Eugene'is heidetud **63.76**.

## Isiklikku

Mihaljević on õppinud Virginia Ülikoolis saksa keelt ja keskkonnateadust.

## Viited

## Välislingid
Eluslaevnikud

**"Eluslaevnikud"**, **"Eluslaevnike" triloogia** (inglise keeles *The Liveship Traders*) on raamatusari, mille autor on USA ulmekirjanik Robin Hobb. Teose tegevus toimub väljamõeldud Elderlingide maailmas ning läbivad teemad on omandisuhe, kuuluvus, identiteediotsingud ja isiklik areng. 

## Tegelased
Raamatu tegelasteks on Bingtowni linna kaubaisandad, Vihmaoru elanikud, piraadid, hoorad, preestrid, meremaod, lohed ja teised. Kogu tegevus keerleb võlupuidust eluslaevade ümber, kes romaanitriloogia sündmuste keerises korduvalt omanikke vahetavad. 

*Eluslaev* on võlupuidust valmistatud, elava käilakujuga laev. Teine võimalik eestikeelne tõlge oleks *elavlaev*, see annaks ühtlasi edasi ka nende *elavat* (inglise keeles *lively, vivid*) iseloomu ja hingelaadi. Raamatus on kõige enam mainitud eluslaevad Vivacia, kelle käilakujuks on noor iludus, ja Paragon, kelle käilakujuks on jutustuse alguses haavatud ja meeleheitel seisundis robustse olemisega sõjamees. Raamatu sündmuste arenedes hakkavad eluslaevad järk-järgult oma algset identiteeti (taas)avastama. See viib sündmuste käigus pöördeliste muutusteni ja viimaks "Maagilise laeva" viimastes peatükkides ka lennuka lõpplahenduseni.

## Viited
Rjazani kõrgem õhudessantvägede kool

**Rjazani kõrgem õhudessantvägede kool** (vene k. *Ряза́нское гвардейское вы́сшее возду́шно-деса́нтное о́рдена Суво́рова два́жды Краснознамённое кома́ндное учи́лище и́мени генера́ла а́рмии В. Ф. Марге́лова*) on sõjakool Venemaa Föderatsioonis.
Aserbaidžaani Rahvuslik Teaduste Akadeemia

**Aserbaidžaani Rahvuslik Teaduste Akadeemia** (aserbaidžaani keeles *Azərbaycan Milli Elmlər Akademiyası*; **AMEA**) on Aserbaidžaani riiklik teadusasutus, teaduste akadeemia. 

Akadeemia asutati 23. jaanuaril 1945 algselt kui **Aserbaidžaani NSV Teaduste Akadeemia** (*Azərbaycan SSR Elmlər Akademiyası*). 

Akadeemia peakorter asub Bakuus. Akadeemia president on 2022. aastast İsa Həbibbəyli.

## Vaata ka
* Şamaxı astrofüüsikaobservatoorium

## Viited

## Välislingid

* Koduleht
Oleszki

**Oleszki** on küla Poolas Święty Krzyżi vojevoodkonnas Busko-Zdrój maakonnas Busko-Zdrój vallas. Oleszki asub Busko-Zdrójst ligi 5 km läänes ja Kielcest umbes 46 km lõunas.

## Viited
Emma Oosterwegel

**Emma Oosterwegel** (sündinud 29. juunil 1998 Deventeris) on Hollandi seitsmevõistleja.

Ta sai 2019. aasta maailmameistrivõistlustel Dohas isikliku rekordiga 6250 punkti 7. koha.

2021. aastal toimunud suveolümpiamängudel Tokyos võitis Oosterwegel pronksmedali isikliku rekordiga 6590 punkti.

2022. aasta maailmameistrivõistlustel Eugene'is oli ta 6440 punktiga seitsmes. Euroopa meistrivõistlustel Münchenis katkestas ta seitsmevõistluse tõkkejooksu järel.

2024. aasta suveolümpiamängudel Pariisis püstitas ta isikliku rekordi kuulitõukes ja 800 meetri jooksus ning jagas koos Martha Araújo ja Xénia Krizsániga 6386 punktiga seitsmendat kohta.

## Isiklikku

Oosterwegel on õppinud Wageningeni ülikoolis mulla-, vee- ja atmosfääriteadust.

## Isiklikud rekordid

### Mitmevõistlus

*Seitsmevõistlus – 6590 punkti, 5. august 2021, Tokyo
*Viievõistlus – 4306 punkti, 9. veebruar 2020, Apeldoorn

### Üksikalad
;Väljas

;Sees

Allikas: Rahvusvaheline Kergejõustikuliit

## Viited

## Välislingid

*
Martinianus

**Martinianus** (**Imperator Caesar Mar. Martinianus Pius Felix Augustus**; surnud 325) oli 324. aasta juulist kuni septembrini Rooma keiser. Martinianuse tõstis sellesse ametisse keiser Licinius. Pärast kaotust Chrysopolise lahingus hukati ta Constantinus I poolt vangistuses.

## Nimi

Martinianuse täisnimi pole tänaseni säilinud, kuna tema müntidel on see välja toodud vaid lühendatud vormis. Müntidel olev nimi Mar(...), mis käib Martinianuse ette, võib tähendada perekonnanime (*nomen)* "Marcius" või hüüdnime (*cognomen*) "Martinus." Mõnedel müntidel esineb Mar(...) ees ka täht S, mida mõned autorid on pidanud nime "Sextus" lühendiks, teiste arvates tähendab see koos selle ees oleva tähe C-ga tiitli *Caesar* lühendit*.* 

## Elulugu
324. aastal oli keiser Licinius sõjajalal keiser Constantinus I-ga. Sama aasta 3. juulil kohtusid nende armeed Adrianoopolis, kus toimus nendevaheline lahing. Licinius taganes üle Bosporuse väina ning määras endale Väike-Aasias kaaskeisriks Martinianuse, kes oli varem tema õukonnas *[[magister officiorum]]-*ina (administraator) teeninud. Liciniusel puudus lojaalne alam, nagu oli Crispus Constantinusele. Endale alama saamiseks valiski ta endale kaaskeisriks Martinianuse. 

Pärast kaotust Adrianoopoli lahingus saatis Licinius Martinianuse Lambsacusesse, et sealt Constantinuse armee väinaületust takistada. Constantinus suutis siiski oma väed Väike-Aasiasse toimetada, misjärel võitis ta Liciniust Chrysopolise lahingus. Licinius oli Martinianust endale appi kutsunud, kuid pole kindel, kas ta lahingusse ka jõudis.

Tänu Licniuse naise Flavia Julia Constanta sekkumisele säästis Constantinus algul Licinuse ja Martinianuse elud. Martinianus vangistati Kapadookias, kus ta ilmselt 325. aasta kevadel-suvel Constantinuse käsul tapeti. 

## Viited
35. üksik merejalaväe brigaad

**35. üksik kontradmiral Mõhhailo Ostrohradskõi nimeline merejalaväe brigaad** (*35-та окрема бригада морської піхоти імені контр-адмірала Михайла Остроградського*) on Ukraina merejalaväe väeüksus.

## Struktuur
*  18. merejalaväepataljon
*  88. merejalaväepataljon
*  137. merejalaväepataljon

## Ajalugu
Aastatel 2018–2021 juhtis brigaadi Mõkola Palas.
Brigaad hõivas 2023. aasta juuli lõpus koostöös 129. maakaitsebrigaadi pataljoni Areiga ja Ukraina erioperatsioonijõudude 3. polgu üksusega Donetski oblastis asuva Staromaiorske küla.

## Autasud
### Mehisuse ja Vapruse Eest
* 23. mai 2023 – 35. üksik merejalaväe brigaad
* 23. mai 2023 – 35. üksiku merejalaväe brigaadi 18. pataljon
* 2. juuli 2023 – 35. üksiku merejalaväe brigaadi 88. pataljon

## Viited
Starling

*Mitte segi ajada: [[Starlink]]*


**Starling** (otsetõlge inglise keelest 'tähelaps'; tavaliselt kasutatakse tähenduses 'kuldnokk (lind)') on NASA 2023. aasta projekt, mille eesmärgiks on testida parvedena orbiidile saadetud satelliitide võimekust tähtede abil oma asukoht kindlaks määrata (seda teeb iga üksik parveliige iseseisvalt, kasutades oma kaamerat), samuti katsetada parve manööverdamisoskust (võimet parve liikumist ette planeerida) ja parve liikmete omavahelise suhtluse taset.

NASA saatis missioonile Starling neli 6U-kuupsatelliiti. Satelliidid saadeti orbiidile 17. juulil 2023 ja projekt kestab plaani kohaselt kuus kuud.

## Viited
Udo Loigom

**Udo Loigom** (1911–1977) oli eesti ajakirjandusfotograaf ja muusik, kes töötas ajakirja Nädal Pildis (1936–1940) jm väljaannete juures. 

## Looming
Paljude modernsete fotomontaažide autor. Pildistas rohkesti reporteri annet nõudvates žanrites - eriti silmapaistvad on Loigomi spordifotod (kõrgushüpe, motosport, võimlemine jmt). 

## Isiklikku
Udo isa Anton Loigom (Jaan Loigom'i ja Anu Sarek'i poeg) on pärit Jõelähtme kihelkonnast Maardust. Abiellus Lisette Alide Davidsoniga 1910. a. augustis. Udo Loigom oli Helga (neiuna Linkwist, snd 1914) Loigomi (hiljem Christianseni) abikaasa, Mati (1940–...) ja Maie Loigomi (aka Maie Hellak 1935–2020) isa. Udo Loigomi naine Helga L. Christiansen (end Mesikäpp) põgenes ca 1942. a. lastega Saksamaale; sealt edasi Kanadasse Ottawa linna; kuhu ta jäi perega paikselt elama.

## Elu Saksamaal
Udo Loigom jäi Eestisse, kus veel 1940-1941. a. töötas ajalehe Kommunist fotoreporterina. 1944. aastal põgenes Loigom Saksamaale, kuhu jäi elu lõpuni. Elas ja töötas Dieburgis (Frankfurt/Maini lähedal), kus tal oli oma fotoäri. Suri Dieburgis 1977. aastal.  

## Bibliograafiat
Bibl Peeter Linnap, “Eesti fotograafiast 1900-1940”, Mart Kalm (Toim.), Eesti kunsti ajalugu 5.kd. Tallinn: Eesti Kunstiakadeemia, 2010, lk. 525-553; Peeter Linnap, “History of Estonian Photography 1900-1938”, Vaclav Macek (Ed.), The History of European Photography vol 1 1900-1938. Bratislava: Central European House of Photography, 2010.

## Viited
Charly Alcaraz

**Carlos Jonas Alcaraz Duran** (sündinud 30. novembril 2002 La Platas) on Argentina jalgpallur, kes mängib poolkaitsjana Inglismaa esiliigaklubis Southampton.

2017. aastal liitus ta Argentina klubiga Racing Club. Klubi põhimeeskonnas debüteeris ta 26. jaanuaril 2020 mängus Atlético Tucumáni vastu. Alcaraz tegi läbimurde 2022. aastal, kui lõi Racing Clubi meeskonnas 42 mänguga kokku üheksa väravat. 2022. aasta detsembris lõi Alcaraz Racing Clubi lisaaja võiduvärava Trofeo de Campeones de la Liga Profesionali finaalis Boca Juniorsi vastu. Mängu lõpus tekkis kahe võistkonna vahel suur rüselus, mille käigus jagati välja kümme punast kaarti, teiste seas sai punase kaardi ka Alcaraz.

2023. aasta jaanuaris sõlmis ta nelja ja poole aasta pikkuse lepingu Southamptoniga, mis mängis toona Inglismaa kõrgliigas. Klubi põhimeeskonnas debüteeris ta sama aasta 14. jaanuaril mängus Evertoni vastu. Esimese värava Inglismaa kõrgliigas lõi ta 11. veebruaril Wolverhampton Wanderersi vastu. 18 mänguga lõi Alcaraz sel hooajal Inglismaa Premier League'is neli väravat.

## Saavutused
;Racing Club
*Trofeo de Campeones de la Liga Profesional: 2022

## Viited
Georg Kohlap

**Georg Kohlap** (ka **Georg-Arthur**; 30. jaanuar 1932 Tallinn – 2007) oli Uus-Meremaal elanud ja tegutsenud eesti fotograaf. 

## Elukäik
1944. aastal põgenes  koos emaga Saksamaale (DP-laager Berliini lähistel; fotograafia aluseid õppis samuti Saksamaal) ja sealt edasi 20-aastaselt 1953 Uus-Meremaale.
 
### Tegevus Uus-Meremaal
Uus-Meremaal elati algul Pahiatua lähedal immigrantide laagris ning seejärel Christchurchis, kus algas ka Kohlapi fotograafikarjäär. Veidi hiljem sattus Kohlap tööle trükiettevõtetesse, kus tegeles graafikaga ja seejärel fotograafiaga. Kohlap tegi koos oma naisega ka fotoajakirjanduslikke tellimustöid nii Uus-Meremaal kui ka välisriikides. Pärast abielulahutust siirdus UPI telegraafiaagentuuri fotoreporterite grupiga Vietnami. Sealt naasnult elas alates 1960. aastate lõpust Wellingtonis, kus tegi vabakutselise fotograafina peamiselt näitlejate portreesid.

Seejärel tegutses K. Parnellis (Auckland, Uus-Meremaa), kus 1969 avas oma stuudio ja teenis raha Hauraki lahel sõitvate luksuspaatide pildistamisega. Kohlap oli tuntud ka reklaami, laste ja teatripildistajana, ta töötas fotoajakirjanikuna väljaandele Metro, millele tegi sageli fotosid kõrgklasside jõudeelu rubriigis. Oli ühingu Advertising & Illustrative Photographers Association asutaja ning eluaegne liige. Korraldas Uus-Meremaal näitusi, osales konkurssidel ja sai auhindu. Tema tehtud fotosid kasutati peamiselt reklaamis ja ajakirjanduses, samuti Pimedate Abistamise Fondi jms sisendustegevuses. Kohlapi avaliku tuntuse põhiaeg langeb 1980.–1990. aastatesse. 1995. aastal oli Kohlapil näitus ja raamatuesitlus Gow Langsford Gallerys.  

Elu lõpuperioodil oli Kohlap kirjastaja. Tema raamatut "*David. Boy of the High Country*". Collins, Auckland 1965, mis oli pühendatud isa Jürile, kasutatakse siiani Uus-Meremaa koolides õppevahendina ülevaate saamiseks kohalikust farmielust mägismaal. Raamatu fotod on pildistatud lõunasaare Mackenzie rajoonis.

## Isiklikku
Jüri Kohlapi (10 aastaks deporteeritud Siberisse) ja Adele Olga Aleksandra Kohlapi poeg.

Gay Kohlapi ja Gwendoline (Glenda) Van der Maa'i (snd 1936) abikaasa ning kahe lapse isa.

## Raamatud
* Georg Kohlap, Gay Kohlap. "*David. Boy of the High Country*". Collins. Auckland 1965 
* Georg Kohlap. "*Tribal Dances of the Glitterati*". Parnell Press. Auckland 1995

## Kirjandus
* "Auhinnatud fotograaf Uus-Meremaal". Eesti Päevaleht nr 63, 11. august 1971, lk 6 
* The Auckland Star, 5. juuli 1971
*The New Zealand Herald, 2. veebruar 2007
Johann Lumme

**Evan Antoni Johann Lumme** (23. juuni 1865 Narva – 1935) oli eesti fotograaf, kes elas ja töötas Austraalias kutselise fotograafina. 

## Isiklikku
Lumme hariduse kohta pole midagi teada. 19-aastane noormees põgenes Eestist Prantsuse laeval Marseillesse, sealt siirdus viieks aastaks Briti laevastikku madruseks. Seitsme keele oskaja rändas Lumme 1889. aastal Austraaliasse ja abiellus inglise päritolu Alice Rosinaga (neiuna Rose Vaughan) 1890. Neil sündis viis last: kolm tütart, kes said ülikoolihariduse, ja kaks poega, kes olid politseinikud. 

## Töö ja tegevus
Aastatel 1893–1897 töötas ta Sydneys kommertsfotograafina Liverpooli tänaval Ashfieldis Sydneys, seejärel kolis Orange’isse NSW keskläänes, kus avas oma ettevõtte Orange Art Studios. 1900. aastal asus Lumme elama Lyndhursti, kus tema kui fotograafi töökoormus oli kõige suurem. 1911. aastal kolis perekond Burnt Yardsi, kus peeti väikest farmi ja tegeleti ka pildistamisega.  

Lumme pidas kirjavahetust oma õega Eestis ja 1930. aastal muretses Austraaliasse saabuvatele eestlastest põllutöölistele nii maabumislubasid kui ka viisasid. Muu fototegevuse kõrval pildistasid Lummed 20 aasta jooksul ulatusliku etnograafilise projektina New South Walesi lääneosas asuva Mandurama elanikkonda (u 3500 negatiivi).  

Lumme suri 12. oktoobril 1935 Burnt Yardis NSW keskläänes. 

## Teosed
* Faces of Mandurama (koos Alice R. Lummega). John Robert Thomsoni tekstid, Australian National Library, Sidney 1997. 

## Kirjandus
* J. V., "Kolm huvitavat Eesti pioneeri Austraalias", Meie Kodu (Sydney), 4. juuni 2003
68. üksik jäägribrigaad

**68. üksik Oleksa Dovbuši nimeline jäägribrigaad** (*68 окрема єгерська бригада імені Олекси Довбуша*) on Ukraina maaväe väeüksus. 

## Ajalugu

2022. aastal sai brigaad oma kehtiva ametliku nimetuse. Brigaad osales 2022. aastal sõjategevuses, mis toimus Donetski oblastis.

## Struktuur
*Nimekiri ei ole täielik*
*  Mehitamata süsteemide üksus Šersni Dovbuša (*Шершні Довбуша*)

## Varustus
* MaxxPro (vaadatud: 17.08.2023)

## Viited
Kolmkümmend türanni (Rooma)

**Kolmkümmend türanni** (lad.k:*Tyranni Triginta)* olid Rooma keisririigis 3. sajandi kriisi ajal keiser Gallienuse valitsusajal (253–268) üles tõusnud ning end keisriks kuulutanud usurpaatorid ja sõdurkeisrid. Usurpaatorite nimekirja koostas "Historia Augusta" autor.

"Historia Augusta" autor plaanis algselt kirjutada ilmselt kahekümnest usurpaatorist, kuid hiljem suurendas nimekirja kolmekümneni, et tuua paralleele Ateenas valitsenud kolmekümne türanniga. Lõpuks toob autor raamatus välja kolmkümmend kaks nime, kuid tunnistab, et viimased kaks valitsesid keisrite Maximinus I ja Claudius II ajal. Mõned kolmekümnest nimekirjas esinevast usurpaatorist on välja mõeldud ning mõned tegutsesid hoopis teiste keisrite valitsusaegadel. 

"Historia Augustas" välja toodud usurpaatorite arvu on peetud üle liialdatuks ning nimekirja vaid viisiks Gallienuse isiksust ja valitsusaega mustata. 

## Türannide loend

## Viited


## Kirjandus
* Historia Augusta: Kolmekümne pretendeerija elud.
Põletusahi

**Põletusahi** on soojusisolatsiooniga kamber, teatud tüüpi ahi, mis tekitab teatud protsesside (nt kõvenemise, kuivatamise või keemiliste muutuste) lõpuleviimiseks piisava temperatuuri. Põletusahje on aastatuhandeid kasutatud savist keraamiliste  esemete, keraamiliste plaatide ja telliste valmistamiseks. Erinevates tööstusharudes kasutatakse pöördahjusid pürotöötlemiseks (maakide, näiteks lubjakivi lubjaks tsemendiks kaltsineerimiseks) ja paljude muude materjalide töötlemiseks.
Sechna

**Sechna** on küla Poolas Väike-Poola vojevoodkonnas Limanowa maakonnas Laskowa vallas. Sechna asub Limanowast ligikaudu 12 km idakirdes ja Krakówist umbes 56 km kagus.

Küla on esmamainitud 1280. aastal.

## Viited
Jaworzna

**Jaworzna** on küla Poolas Väike-Poola vojevoodkonnas Limanowa maakonnas Laskowa vallas. Jaworzna asub Limanowast ligikaudu 7,5 km kirdes ja Krakówist umbes 52 km kagus.

## Viited
Kameduły

**Kameduły** on küla Poolas Święty Krzyżi vojevoodkonnas Busko-Zdrój maakonnas Busko-Zdrój vallas. Kameduły asub Busko-Zdrójst umbes 6 km loodes ja Kielcest ligikaudu 42 km lõunas.

## Viited
Kubani Riiklik Ülikool

**Kubani Riiklik Ülikool** (vene keeles *Кубанский государственный университет)* on Venemaa avalik-õiguslik ülikool Krasnodaris, mis asutati 1920. aastal. See on üks suurimaid ja vanimaid ülikoole Lõuna-Venemaal.

Ülikooli esimene valitud rektor oli Nikandr Marks, endine Vene keiserliku armee kindral, ajaloolane ja vanavene paleograafia spetsialist.

1994. aastal tunnistati ülikool üheks Venemaa juhtivaks kõrgkooliks.

Aastatel 2004 ja 2005 kuulus ülikool Venemaa 100 parima kõrgkooli hulka ja sai Euroopa kvaliteedimärgi.

Aastal 2008. nimetati ülikooli rektoriks Krasnodari regionaalse haridusosakonna endine juht Mihhail Astapov.

Kubani Riiklik Ülikool on alates 1970. aastast koolitanud välismaalasi ja seal on õppinud inimesi enam kui 120 riigist. Täna jätkab ülikool üliõpilaste koolitamist Aasiast, Ameerikast, Aafrikast ja Euroopast.

## Viited

## Välislingid
* Kubani ülikooli koduleht
Piret Puppart

**Piret Puppart** (sündinud 26. märtsil 1986) on eesti moelooja ja õppejõud.

## Eneseteostus moekunstnikuna
Saaremaalt kolis ta pärast gümnaasiumi lõpetamist mandrile. 2006. aastast disainis ta Tallinnas moeõpingute kõrvalt rõivaid moebrändile Monton. Temast kujunes brändi peadisainer ja loominguline juht. Ta lõi esindusrõivad Läti rahvuskoondisele Pekingis (2008) ja Eesti rahvuskoondisele Sotšis (2014).

Hiljem töötas ta moebrändi Mosaic heaks.

Eraloomes pühendub ta etnograafiale, väärtustades rahvuslikku järjepidevust.

Tema loodud kleidid järgivad traditsioonilisi mustreid või kannavad käsitööna valminud tikandeid.

Reisidelt on ta eelkõige inspiratsiooni ammutanud Uurali rahvastelt.

Grete Kuuraga ja Kati Nikopensiusega lõi ta 2012. aasta septembris kahasse komi rahvarõivaid järgiva moebrändi Uschanka.

Vilve Undi järel juhatab ta samuti moeosakonda Eesti Kunstiakadeemias.

2023. aasta juulis oli ta üks osalejatest MANIA GRANDIOSA moekõnnil “Tallinnast Pariisi”, mil hulgakesi läbiti jalgsi 4 ööpäevaga 124 km.

## Vaata ka
*Anu Ojavee (kaasautor raamatule “Eesti moe 100 aastat”)

## Viited

## Välislingid

*Moekunstnik Piret Puppart: loodus on meist alati tugevam
*“Tuleviku kaasavara” (Eesti Rahva Muuseumi virtuaalnäitus)
*Piret Puppart: Eesti on jõudnud moekainuse ajastusse. Eesti moe 100 aastat
*Instagram
Saksamaa kaitseministeerium

**Saksamaa kaitseministeerium** (* Bundesministerium der Verteidigung*) on Saksamaa Liitvabariigi kaitseministeerium.

## Otselluvuses asutused
Saksamaa kaitseministeeriumi otsealluvuses on 
*  Bundeswehri Juhtimisakadeemia 
*  Bundeswehri territoriaalne väejuhatus
*  Bundeswehri operatsioonide väejuhatus
*  Bundeswehri lennundusamet 
*  Bundeswehri planeerimisamet 
*  Sõjalise vastuluure liiduamet  
*  Sisemise juhtimise keskus.

## Vaata ka
* Saksamaa kaitseministrite loend

## Viited
Ja jumal lõi naise... (film 1988)

**"Ja jumal lõi naise..."** ("And God Created Woman") on 1988. aastal linastunud Ameerika draamafilm, mis oli Roger Vadimi üks viimaseid režissööritöid. Filmil on sama pealkiri nagu 1956. aasta prantsuskeelsel filmil "Et Dieu ... créa la femme" ("Ja jumal lõi naise..."), mille peaosas on Brigitte Bardot ja mille režissöör on samuti Vadim, kuid selle lugu on täiesti erinev.

## Süžee
Robin Shea (Rebecca De Mornay) on New Mexico vanglas süüdimõistetu. Tal õnnestub põgeneda, kuid ta läheb ekslikult James Tiernani (Frank Langella) limusiini peale, kes külastas vanglat oma kubernerikampaaniaga seoses. Tierman toob naise salaja vanglasse tagasi. Vanglariideid vahetavale Robinile juhtub peale Billy Moran (Vincent Spano), kes teeb vanglaruumides järelevalve all, mis peaks teda naisvangidest isoleerima. Nad hakkavad armatsema.

Robin saab teada, kes James Tiernan on ja helistab talle, paludes abi eelseisval ülekuulamisel tingimisi vabastamiseks. James annab talle nõu abielluda. Robin läheneb Billyle ja pakub talle 5000 dollarit, et ta saaks temaga aastaks abielluda ja pääseks nii vanglast välja. Billy nõustub, nad abielluvad ja Robin vabastatakse varsti pärast seda.

Robin kolib Billy juurde, kes elab koos oma venna Peteri (Donovan Leitch)  ja Billy poja Timmyga (Jamie McEnnan). Toimub isiksuste kokkupõrge, mis on tingitud kontrastist Billy tõsise käitumise ja Robini rahutu olemuse vahel. Billy on huvitatud tõelisest suhtest Robiniga, kes väidab aga, et see on lihtsalt kokkulepe ja et ta soovib keskenduda oma muusikukarjäärile. Robin loob bändi, millega Peter liitub ja kohtub uuesti Jamesiga, kes kasutab Robinit oma valimiskampaanias edukalt vanglareformi esitluseks.

Peale mitmeid sekeldusi ja arusaamatusi suhetes võidab James valimised ning Robin ja Billy saavad naasta õnnelikus abielus koos koju.

## Filmi taust ja vastuvõtt
Roger Vadim teatas 1983. aastal oma plaanist teha koos produtsentidega filmist "And God Created Woman" samal teemal uus versioon, öeldes: "1950. aastad oma piirava moraaliga oli ideaalne aeg sellise filmi tegemiseks. 1980. aastatel oleme tagasi sarnases ajastus ja nüüd on tüdruk taas vastamisi moraalse enamusega." Vadim teatas, et võtab koos produtsentidega ette üleriigilise talendiotsingu, et avastada uus 19–20 aastane naisstaar. Saadi teada, et R.J. Stewart kirjutas stsenaariumisse sisse Diane Lane'i peaosatäitjaks, kuid Vadim valis peaosatäitjaks Rebecca De Mornay.

Film sai kehvad hinnangud. Ühe kriitiku sõnul polnud kahel filmil ühist midagi, välja arvatud pealkiri ja režissöör, kirjutades: "Kas see on esimene kord, kui film tehakse ringi, selle asemel et pealkiri ringi teha?"

De Mornay nimetati Kuldse Vaarika auhinna kandidaadiks halvima naisnäitleja kategoorias, kuid ta kaotas Liza Minnellile.

## Viited

## Välislingid
* And God Created Woman (1988). video Dailymotion.
* And God Created Woman. IMDb.
* Picks and Pans Review: And God Created Woman. Filmi arvustus.
Bournonville

**Bournonville** on vald Põhja-Prantsusmaal Pas-de-Calais' departemangus.

Väike põllumajandusvald, u. 16 km Boulogne-sur-Merist idas, teede D253 ja D254 ristumiskoha ümbruses, Liane'i jõe kallastel.

## Vaatamisväärsused

* St. Laurenti kirik, pärineb 17. sajandist.

## Vaata ka

* Pas-de-Calais' departemangu haldusüksuste loend

## Viited
Mordarka

**Mordarka** on küla Poolas Väike-Poola vojevoodkonnas Limanowa maakonnas Limanowa vallas. Idas piirneb Mordarka Limanowaga. Külast kirdes asub Jaworzi mägi (918 m). Küla asub Krakówist ligikaudu 55 km kagus.

Küla on esmamainitud 1415. aastal.

## Viited
Tylmanowa

**Tylmanowa** on küla Poolas Väike-Poola vojevoodkonnas Nowy Targi maakonnas Ochotnica Dolna vallas. Tylmanowa asub Dunajeci jõe ääres, Ochotnica Dolnast 6 km kagus, Nowy Targist ligikaudu 27 km idas ja Krakówist umbes 69 km lõunakagus. Tylmanowast on Slovakkia piirini ligi 9 km.

Küla on asutatud 1336. aastal.

Tylmanowa on suvituskoht. Külas toodetakse piirkondlikke ja ortopeedilisi jalatseid. Arenenud on puuviljakasvatus.

## Viited
Dino Morea

**Dino Morea** (sündinud 9. detsembril 1975) on India näitleja, modell, filmiprodutsent, telenägu ja ettevõtja, kes on tuntud oma töö poolest Bollywoodis ning on osalenud ka malajalami, telugu, tamili, marati ja kannada filmides. 

Rohkem kui kaks aastakümmet kestnud karjääri jooksul on Morea võitnud auhindu ja osalenud enam kui 50 filmis romantikast õudusžanriteni, kuigi tavaliselt märuližanrites. Ta on üks populaarsemaid hindi filminäitlejaid alates 2000. aastatest.

Morea tegi edukat karjääri moemudelina. Seejärel hakkas ta saama filmirollide pakkumisi. Ta debüteeris filmis "Pyaar Mein Kabhi Kabhi" (1999). Läbilöögi saavutas filmiga "Raaz" 2002. aastal. Ta on olnud ka kaasprodutsent ja näitleja filmides "Jism 2" (2012) ja "Helmet" (2021).

Lisaks on ta mänginud veebiplatvormidel levitatavates india seebiooperites "Mentalhood" (2020), "Hostages" (2020) ja "Tandav" (2021), "Kaun Banegi Shikharwati" (2022). Morea on pälvinud suuremat tähelepanu "Impeeriumis" (2021) mängimise eest, mis on senini tema kõige menukam roll ja toonud suurt kommertsedu. Lisaks kriitikute kiitusele on ta selle veebisarja eest saanud India televisiooniakadeemia auhindu.

## Viited
Ochotnica Dolna

**Ochotnica Dolna** on küla Poolas Väike-Poola vojevoodkonnas Nowy Targi maakonnas, Ochotnica Dolna valla halduskeskus. Ochotnica Dolna asub Ochotnica jõe ääres, Slovakkia piirist ligi 14 km kaugusel, Nowy Targist umbes 23 km idas, Krakówist ligikaudu 66 km lõunakagus.

Ochotnica Dolna on turismisihtpunkt ja suvituskoht.

23. detsembril 1944 mõrvasid SS-lased 56 Ochotnica Dolna elanikku, sealhulgas 19 last.

## Viited
Sarah Ashton-Cirillo

**Sarah Ashton-Cirillo** (sündinud 9. juulil 1977) on ameerika ajakirjanik, Ukraina relvajõudude maakaitsejõudude pressiesindaja.

## Viited
Brunembert

**Brunembert** (lääneflaami: *Bruinenberg*) on vald Põhja-Prantsusmaal Pas-de-Calais' departemangus.

Väike põllumajandusvald, u. 24 km Boulogne-sur-Merist idas, teede D252 ja D215 ristumiskoha ümbruses.

## Vaatamisväärsused

* St. Nicholas' kirik, pärineb 15. sajandist.
* 15. sajandi vesiveski.
* Kahe keskaegse linnuse jäljed.

## Vaata ka

* Pas-de-Calais' departemangu haldusüksuste loend

## Viited
Ochotnica Górna

**Ochotnica Górna** on küla Poolas Väike-Poola vojevoodkonnas Nowy Targi maakonnas Ochotnica Dolna vallas. Ochotnica Górna asub Ochotnica jõe ääres, Nowy Targist ligi 16 km idas ja Krakówist umbes 64 km lõunakagus.

Ochotnica Górna on suvituskoht ja turismisihtpunkt.

## Viited
Ukraina kaitseministeerium

**Ukraina kaitseministeerium** on Ukraina täitevvõimu organ.

## Struktuur
* Peainspektsioon
* HUR MO

## Vaata ka
* Ukraina kaitseministrite loend
* Ukraina relvajõudude ülemjuhataja
Blanc-Nez' neem

**Blanc-Nezi neem** ([kap blɑ̃ ne], sõna-sõnalt "valge nina neem"; hollandi: *Blankenesse*) on neem Côte d'Opale'il, Pas-de-Calais' departemangus Põhja-Prantsusmaal, mis kerkib 134 m kõrgusele. Kriidikaljud on väga sarnased Doveri valgete kaljudega La Manche'i teisel kaldal Inglismaal. Blanc-Nezi neem ei ulatu merre nagu tüüpiline neem, vaid on kõrge punkt, kus meri on kärpinud kriidiseljakut, moodustades panga, mille tipus on Doveri patrulli monumendi obelisk, mis mälestab Doveri patrulli, mis hoidis La Manche'i Esimese maailmasõja ajal allveelaevadest vabana.

Blanc-Nezi neem oli oluline mõõtepunkt 18. sajandi trigonomeetrilises mõõdistuses, mis ühendas Pariisi observatooriumi Greenwichi observatooriumiga. Vaatlused tehti üle La Manche'i Doveri linnuse ja Fairlighti tuuleveskini South Downsis. Seda Inglise-Prantsuse mõõdistust juhtis Inglismaal kindral William Roy.

Mõne kilomeetri kaugusel Blanc-Nezi neemest edelas on Gris-Nezi neem.

## Vaata ka

* Gris-Nezi neem
Soome sametpuravik

**Soome sametpuravik** (*Xerocomus fennicus*) on puravikulaadsete seltsi puravikuliste sugukonda kuuluv liik seeni.

## Välislingid
*
Rohekas sametpuravik

**Rohekas sametpuravik** (*Xerocomus subtomentosus*) on puravikulaadsete seltsi puravikuliste sugukonda kuuluv liik seeni.

## Välislingid
*
Ristlill

**Ristlill** (*Ricotia*) on taimeperekond ristõieliste sugukonnas.

## Liike
**Ricotia lunaria* – kuu-ristlill

## Välislingid
*
Mägikress

**Mägikress** (*Pritzelago*) on taimeperekond ristõieliste sugukonnas. Selle perekonna varasem esindaja, alpi mägikress, liigutati aastal 2023 perekonda kaljukress ja sai nimeks alpi kaljukress.

## Välislingid
*
Kahelõpusesed

**Kahelõpusesed** (*Coleoidea*; varem *Dibranchia*) on peajalgsete alamklass.

Tegemist on pehmekehaliste kahe lõpusega vähearenenud sisemise kitiinist või lubiainest kojaga mereselgrootutega.

## Süstemaatika
WoRMS-i andmeil (2023. aasta juuli seisuga) kuulus alamklassi kaks ülemsugukonda:
*Kümnehaarmelised (*Decapodiformes*)
**[[Octopodiformes]]*

## Viited

## Välislingid
Ubiad

**Ubiad** on küla Poolas Väike-Poola vojevoodkonnas Nowy Sączi maakonnas Chełmieci vallas. Ubiad asub Nowy Sączist umbes 8 km põhjas ja Krakówist ligikaudu 68 km kagus.

## Viited
Kümnehaarmelised

** Kümnehaarmelised ** (*Decapodiformes*) on peajalgsete ülemselts.

Tegemist on pehmekehaliste kümne kombitsaga vähearenenud sisemise kitiinist või lubiainest kojaga mereselgrootutega.

## Süstemaatika
WoRMS-i andmeil (2023. aasta juuli seisuga) kuulus ülemseltsi kuus seltsi.:
**[[Bathyteuthida]]*
**[[Idiosepida]]* 
**[[Myopsida]]*
*Kalmaarilised (*Oegopsida*) 
*Seepialised (*Sepiida*) 
**[[Spirulida]]*

### [[Väljasurnud]] seltse
**[[Belemnitida]]* † 
**[[Diplobelida]]* †

## Viited

## Välislingid
Chełmiec

**Chełmiec** (kuni 29. maini 1953 **Chełmiec Polski**) on küla Poolas Väike-Poola vojevoodkonnas Nowy Sączi maakonnas, Chełmieci valla halduskeskus. Chełmiec asub Nowy Sączist vahetult loodes, Krakówist ligikaudu 69 km kagus.

## Viited
Kivikevadik

**Kivikevadik** (*Petrocallis*) on taimeperekond ristõieliste sugukonnas.

## Liike
**Petrocallis pyrenaica* – pürenee kivikevadik 

## Välislingid
*
Mägikõdrik (perekond)

**Mägikõdrik** (*Pachyphragma*) on taimeperekond ristõieliste sugukonnas.

## Liike
**Pachyphragma macrophyllum* – mägikõdrik

## Välislingid
*
Ülemselts

**Ülemselts** (ladina keeles *superordo*) on bioloogilises taksonoomias vahel kasutusel olev seltsisisene takson.
Carly

**Carly** on vald Põhja-Prantsusmaal Pas-de-Calais' departemangus.

Põllumajandusvald, u. 11 km Boulogne-sur-Merist kagus, teede D52 ja D239 ristumiskoha ümbruses, Liane'i jõe kallastel. Tee D901 möödub valla põhjaservas.

## Huviväärsused

* St. Martini kirik, pärineb 13. sajandist.
* Vana häärber.
* Houret' loss.

## Vaata ka

* Pas-de-Calais' departemangu haldusüksuste loend

## Viited
Colembert

**Colembert** (lääneflaami: *Kolesberg*) on vald Põhja-Prantsusmaal Pas-de-Calais' departemangus.

Põllumajandusvald, u. 19 km Boulogne-sur-Merist idas, teede D252, D253 ja N42 ristumiskoha ümbruses.

## Huviväärsused

* St. Nicholas' kirik, pärineb 18. sajandist.
* 18. sajandi loss.
* La Cabocherie häärber.

## Vaata ka

* Pas-de-Calais' departemangu haldusüksuste loend

## Viited
Lendkalmaarlased

**Lendkalmaarlased**, varem **kalmaarlased** (ladina keeles *Ommastrephidae*) on peajalgsete sugukond kalmaariliste seltsist.

Suure levialaga lendkalmaarlasi püütakse laialdaselt toiduks. Lendkalmaarlane *[[Todarodes pacificus]]* moodustab umbes poole maailma peajalgsete aastasest püügisaagist.

## Süstemaatika
WoRMS-i andmeil (2023. aasta juuli seisuga) kuulus sugukonda viis alamsugukonda:
**[[Illicinae]]* Posselt, 1891
**[[Ommastrephinae]]* Steenstrup, 1857
**[[Ornithoteuthinae]]* Nigmatullin, 1979
**[[Todarodinae]]* Adam, 1960
**[[Todaropsinae]]* Nigmatullin, 2000

## Viited

## Välislingid
Condette

**Condette** on vald Põhja-Prantsusmaal Pas-de-Calais' departemangus.

Suur põllumajandus-, metsandus- ja turismiküla, umbes 9,7 km Boulogne-sur-Merist lõunas, teede D240 ja D940 ristumiskoha ümbruses. Liane'i jõgi moodustab valla kirdepiiri ja valda läbib Autoroute A16.

## Huviväärsused

* St. Martini kirik, pärineb 15. sajandist.
* Uus Hardelot' loss, pärineb 19. sajandi keskpaigast.
* Grand Moulini häärber.

## Galerii


Fail:Condette - Monument aux morts.jpg|Langenute mälestusmärk
Fail:Lac miroirs condette 1.jpg|Condette'i peegeldavad järved
Fail:Château d'Hardelot - Jardins.jpg|Hardelot' loss


## Vaata ka

* Pas-de-Calais' departemangu haldusüksuste loend

## Viited